**Упатства за апликанти**

**за искажување интерес на општини од Полошки, Југозападен, Пелагонски, Југоисточен, Источен, Североисточен и Вардарски регион за учество во Регионална програма за локална демократија на Западен Балкан 2 (ReLOaD2)**

# ВОВЕД

* 1. ***За проектот ReLOaD 2***

Регионалната програма за локална демократија во Западен Балкан 2 (ReLOaD2) е продолжение на партнерството на ЕУ-УНДП и претходно поддржаната иницијатива - ReLOaD1 што се спроведуваше во четиригодишниот период од 2017-2020 год.

ReLOaD2 продолжува да ја јакне партиципативната демократија и процесот на интеграција на Западен Балкан во ЕУ преку јакнење на граѓанското општество и младите за активно учество во носењето одлуки и преку стимулирање на поволно законско и финансиско опкружување за граѓанското општество. Програмата ќе се спроведува кај следните корисници на ИПА: Албанија, Босна и Херцеговина (БиХ), Северна Македонија, Црна Гора, Србија и Косово\*.

Работејќи низ регионот, ReLOaD2 ќе ги зајакнува капацитетите на општините и на граѓанските организации (ГОи) за да воспостават долготрајни партнерства и да придонесуваат за подобрено давање услуги и реализација на локалните приоритети во согласност со развојните стратегии.

Вкупниот буџет за ReLOaD2 изнесува 12,63 милиони евра (14,78 милиони американски долари), а компонентата за Северна Македонија изнесува вкупно 1,24 милиони евра (1,45 милиони американски долари). Проектот започна на 1 јануари 2021 и е со времетраење од 48 месеци (2021-2024).

Во Северна Македонија, ReLOaD2 ќе се спроведува во 7 партнерски општини кои ќе бидат избрани преку конкурентен процес, и фокусот ќе се стави на институционализација на интеракцијата помеѓу општините и ГОи. Партнерските општини ќе се поттикнат да финансираат проекти на ГОи преку јавни повици, на транспарентен и развојно ориентиран начин, препознавајќи ги локалните потреби. Исто така, со проектот ќе се унапредува младинскиот ангажман и ќе се поддржува спроведувањето на младински иницијативи а воедно ќе се работи и на подобрување на нивните економски перспективи во партнерските општини.

Седум партнерските општини ќе бидат избрани, по една од седумте плански региони: Полошки, Југозападен, Пелагониски, Југоисточен, Источен, Северозападен и Вардарски регион на следниот начин:

* **Група 1:** Две општини ќе се изберат од општините коишто учествуваа во ReLOaD 1: Гостивар, Кавадарци, Куманово, Ресен и Струмица. Директно барање ќе се испрати до сите пет општини;
* **Група 2:** Пет нови општини ќе бидат избрани, преку јавен повик, од општините од седумте плански региони кои немаат досега учествувано во ReLOaD проектот.

## Намена на повикот за апликации

Повикот има за цел да се изберат пет општини од Северна Македонија коишто не учествувале во ReLOaD 1 (Група 2), на кои ќе им се дава техничка поддршка за усвојување на транспарентен, развојно ориентиран модел на финансирање на проекти на ГОи. Овој процес ќе придонесе за зајакнување на партиципативната демократија и интеграција на Западен Балкан во ЕУ, и за јакнење на граѓанскиот сектор за активно учество во процесите за носење одлуки на локално ниво.

\* За Европската унија, ова назначување не е во спротивност со ставот за статусот и е во согласност со Резолуцијата 1244/1999 на Советот за безбедност на ОН и Мислењето на МСП за прогласувањето независност на Косово. За УНДП, сите упатувања на Косово ќе бидат разбрани во контекст на Резолуцијата 1244/1999 на Советот за безбедност на ОН.

## Кои општини можат да се пријават на овој повик?

Овој повик е отворен за сите општини од седумте плански региони во Северна Македонија (Полошки, Југозападен, Пелагониски, Југоисточен, Источен, Северозападен и Вардарски регион) кои немаат учествувано во ReLOaD 1 и кои ги исполнуваат критериумите од овој повик. Избраните општини треба да преземат одговорност за транспарентна распределба на средства на проекти на ГОи, да применат транспарентни критериуми и методи во распределбата на јавни ресурси и да овозможат партиципативен пристап во дефинирањето на локалните приоритети.

## Кои се предностите од учеството во ReLOaD2 проектот?

Учеството во ReLOaD2 проектот на општините ќе им обезбеди:

* Значителна финансиска поддршка за проекти на ГОи коишто ќе се спроведуваат на територијата на партнерската општина и ќе одговорат на потребите на граѓаните во таа општина;
* Техничка поддршка за подобрување на процесот за распределба на средства на ГОи и примена на ЛОД методологија [[1]](#footnote-1) за распределба на средства на ГОи;
* Градење и подобрување на капацитетите на ГОи во партнерските општини;
* Градење и подобрување на капацитетите на општинските претставници во согласност со проценката на потребите;
* Регионално вмрежување и размена на искуства со општини од други корисници на ИПА каде што се спроведува ReLOaD2;
* Промовирање на добри практики и процедури на ниво на Северна Македонија, но, и во регионот на Западен Балкан;
* Работа на поголемо учество на граѓаните во носењето одлуки;
* Поголема поддршка за младински ангажман;
* Соработка преку примена на разни алатки и технологии;
* Поддршка за проекти на ГОи коишто обезбедуваат квалитетни и различни услуги во согласност со локалните стратешки планови за развој.

На тој начин, партнерските општини ќе ја подобруваат својата работа и ќе станат поефикасни и ефективни во давањето услуги на граѓаните и понатаму ќе придонесуваат за подобри развојни резултати.

# КРИТЕРИУМИ НА ЈАВНИОТ ПОВИК

 Изборот на партнерски општини ќе се заснова на следните критериуми:

* **Задолжителни критериуми** - сите задолжителни критериуми мора да се исполнети како предуслов за учество во проектот. Апликациите од општините што не ги исполнуваат овие критериуми, **нема да се разгледуваат понатаму**.
* **Критериуми за избор** - општините што ги исполнуваат задолжителните критериуми ќе бидат оценувани со бодови и ќе бидат рангирани во согласност со матрицата за бодување;
* **Критериуми за усогласување**- се однесуваат на дополнителни аспекти коишто не се оценуваат со бодови, но, се земаат предвид при конечниот избор на партнерски општини.

**ПРЕГЛЕД И ПОЈАСНУВАЊЕ НА КРИТЕРИУМИТЕ** OVERVIEW AND CLARIFICATION OF CRITERIA

|  |
| --- |
| **ЗАДОЛЖИТЕЛНИ КРИТЕРИУМИ** |
| Општината е подготвена да започне и формално да усвои транспарентно финансирање на проекти на ГОи - ЛОД методологија - во првата година од имплементацијата на проектот ( најкасно до крајот на 2021).  |
| Општината е согласна да ко-финансира проекти на ГОи во износ од најмалку 20% од вкупниот износ на средства распределени за таа општина во рамки на ReLOaD2 проектот.  |
| Општината се обврзува дека самостојно ќе објави, најмалку еден јавен повик за ГО во периодот од 2022-2024, во согласност со ЛОД методологијата кој ќе биде целосно финансиран со општински средства. |

|  |  |
| --- | --- |
| **КРИТЕРИУМИ ЗА БОДУВАЊЕ** | **Максимален број на бодови**  |
| 1. Распределба на средства за ГОи | **35** |
| 2. Постоење на активни ГОи на територијата на општината | **25** |
| 3. Соработка на општината со ГОи и младите | **30** |
| 4. Зголемување на процентот на ко-финансирање | **10** |
| **ВКУПНО** | **100** |

### ЗАДОЛЖИТЕЛНИ КРИТЕРИУМИ

### Општината е согласна да ја усвои и примени ЛОД методологијата за транспарентно финансирање на проекти на ГОи во текот на првата година од имплементацијата на проектот (до крајот на 2021).

### Во сите избрани општини од Група 2, општинските совети ќе се обврзат формално да ја усвојат ЛОД методологијата најдоцна до крајот на 2021. Вработените на проектот ReLOaD2 ќе даваат техничка поддршка и ќе го следат напредокот во усвојувањето на методологијата.

### Општината е согласна да ко-финансира проекти во износ од најмалку 20% од вкупниот износ на средства распределени за таа општина во рамки на ReLOaD2 проектот.

За времетраењето на проектот ReLOaD2, во секоја партнерска општина ќе се објават вкупно три јавни повици за ГОи. Секоја општина презема да го ко-финансира одобрениот проект, со најмалку 20% од вкупниот износ на средства што се распределени на општината. Партнерските општини ќе имаат можност да ко-финансираат проекти со повисок процент од предвидениот, и за тоа ќе се доделуваат повеќе бодови.

### Општината се обврзува дека ќе објавува самостојни јавни повици за ГОи следејќи ја ЛОД методологијата.

Општината се обврзува дека самостојно ќе објави, како дел од редовните активности, најмалку еден транспарентен јавен повик за ГОи во периодот од 2022-2024, следејќи ги принципите на ЛОД методологијата. Тие јавни повици ќе се финансираат исклучиво од општинските буџети (100%), а вработените на проектот ReLOaD2 ќе даваат техничка поддршка за подготовка на јавните повици и ќе ја следат имплементацијата.

### КРИТЕРИУМИ ЗА БОДУВАЊЕ

### Распределба на средства за ГОи.

Во рамки на овој критериум, општината ќе се оценува во однос на просечниот износ од вкупниот буџет (искажан во проценти) распределен за ГОи и просечен процент на распределени средства преку објавување јавен повик за ГОи со јасно дефинирани критериуми во периодот од 2017-2019. Освен тоа, распределбата на средства на ГОи во 2020, ќе се оценува со бодови, односно, ќе се следи дали е задржан, зголемен или намален процентот на средства што се распределени за ГОи споредено со вкупниот општински буџет.

**Максимален број на бодови според овој критериум е 35.**

### Постоење на активни ГОи на територијата на општината

Во рамки на овој критериум, ќе се оценува постоењето на активни ГОи, особено младински организации. За таа цел, општината треба да обезбеди информации дали води евиденција за регистрирани ГОи на територијата на општината, колкав број од нив се активни и се финансирани од општински буџет во претходни години, информации за големината на ГОи и областа во која работат, итн.

**Максимален број на бодови според овој критериум е 25.**

### Соработка на општината со ГОи и младите.

### Овој критериум служи да се оцени степенот и начинот на соработка на општината со ГОи и младите. Општината треба да ги опише постоечките модели на соработка со ГОи, особено за време на пандемијата со Ковид-19, и да направи преглед на сите начини на кои ГОи се вклучени во локалното носење на одлуки. Доколку општината има усвоено Стратегија за развој и/или интегриран и инклузивен развоен план, каде што развојните приоритети се идентификувани на партиципативен начин, треба да се појасни каква е вклученоста на ГОи во подготовката на тие документи, односно, дефинирањето на приоритетите за да се одговори на потребите на заедницата. Покрај тоа, ќе се оценуваат и разни елементи на општинска соработка со млади луѓе, вклучително и постоење на младинска политика/стратегија за млади, распределба на грантови за младински иницијативи, дали се формирани младински клубови или друг тип на младински тела кои работат на територијата на општината и дали општината има назначено вработено лице/координатор или има делегирано одредени одговорности поврзани со младите на некои од вработените.

### Максимален број на бодови според овој критериум е 30.

### Зголемено ко-финансирање на проекти на ГОи што ќе се спроведуваат на територијата на општината во рамки на проектот ReLOaD.

Обврзаноста на општината за ко-финансирање на проекти на ГО во износ поголем од 20% од вкупниот износ на распределени средства за ГОи во рамки на ReLOaD2 проектот, ќе се оценува со дополнителни бодови.

**Максимален број на бодови според овој критериум е 10.**

### КРИТЕРИУМИ ЗА УСОГЛАСУВАЊЕ­­­­

### Учество на општината во други проекти.

Ќе се разгледува учеството на општината во претходни или тековни проекти на УНДП, ЕУ или други донаторски финансирани проекти во областа на граѓанското општество или младите. Примената на овој критериум ќе ги подобри ефектите и резултатите во заедниците и ќе ги зголеми резултатите предвидени со проектот.

### Географска распределба на партнерски општини.

Ќе се избере една партнерска општина по плански регион (со исклучок на Скопскиот регион) за да се постигне целосна географска распределба и да се вклучат седумте плански региони во проектот. Овој критериум за усогласување ќе се примени само доколку општината добила над 55% од максималниот број на бодови.

# 3. ПРОЦЕС НА ПРИЈАВУВАЊЕ И ЕВАЛУАЦИЈА

## КАКО ДА СЕ АПЛИЦИРА

Сите општини што ги исполнуваат задолжителните критериуми од директниот повик може да искажат интерес за учество во ReLOaD2 проектот со поднесување на **Формулар за апликација, Писмо на намери** (Анекс 1), како и потребната придружна документација, како што е појаснето во Дел 5 од Упатствата. За време на бодувањето на апликантите предвид ќе се земе усогласеноста на одговорите во формуларот за апликација со поднесената придружна документација. Апликантите треба да се придржуваат до форматот на формуларот за апликација и соодветно да ги поднесат бараните информации.

Документацијата за апликација што треба да ја поднесе општината апликант:

* Пополнет формулар за апликација со извори за потврдување на информациите содржани во апликацијата, во согласност со листата дадена во Дел 5 од овие Упатства;
* Писмо за намера, каде се содржани сите неопходни елементи
* Одлука од општинскиот совет за ко-финанисрање на проекти на ГО кои ќе се финансираат преку јавните повици организирани во рамките на ReLOaD2. Доколку за времетраењето на јавниот повик за избор на општини не е предвидено да се одржи седница на општинскиот совет, одлуката може да биде доставена дополнително но не покасно од 30 мај 2021.

Документацијата за апликацијата треба да се поднесе во **една (1) оригинална копија и една електронска копија (CD или USB)** во запечатено плико по препорачана пошта, преку курирска служба или лично на следната адреса:

 **УНДП Северна Македонија**

**Регионална програма за локална демократија на Западен Балкан 2 (ReLOaD 2)**

**Јордан Хаџи-Константинов Џинот 23,**

**1000 Скопје**

За да ја заштитиме животната средина, општините се охрабруваат, во рамки на можностите, ДА ЈА ПОДНЕСАТ ПРИДРУЖНАТА ДОКУМЕНТАЦИЈА ВО ЕЛЕКТРОНСКИ ФОРМАТ.

**Краен рок за поднесување апликации е 21 мај 2021, до 17 часот.** На апликациите поднесени по пошта треба да има поштенски печат каде што се потврдува дека апликацијата е поднесена пред истекот на официјалниот рок. Апликациите што ќе бидат поднесени на друг начин (на пр. Факс или е-пошта) или по истекот на официјалниот рок, **нема да бидат земени предвид**.

Доколку има потреба од дополнителни информации или појаснување, потенцијалните апликанти можат да испратат барање со предмет „Проект ReLOaD 2“ на  registry.mk@undp.org Прашања може да се поставуваат во период до пет дена пред рокот за поднесување апликации. Одговорите на прашањата ќе бидат дадени во писмена форма во рок од три работни дена по приемот.

Информативните сесии за јавниот повик ќе се одржат преку платформата ЗООМ на 29 април и 6 мај, а дополнителните информации за овие сесии ќе бидат објавени на горенаведените веб-страници.

## ПРОЦЕДУРА ЗА ОЦЕНУВАЊЕ

Процесот на оценување на добиените апликации ќе се спроведе од страна на УНДП во три фази:

1. ***Фаза 1 – оценување и бодување на апликациите***

Оценувањето и бодувањето на сите добиени апликации ќе го врши Комисија за оценување, составена од членови од ReLOaD2 проектот, која ќе направи прелиминарно рангирање на апликациите. Комисијата за оценување ќе ја користи матрицата за оценување (Анекс 2).

1. ***Фаза 2 - проверка***

Во случај на одредени нејасности за време на оценувањето, општината ќе биде контактирана за дополнително појаснување или проверка на конкретни информации. Проверката ќе се врши по пат на испраќање на барање за појаснување и барање за дополнителни извори за потврдување или преку закажување на онлајн состаноци со општински претставници. По добивање на дополнителните информации, комисијата за оценување ќе го финализира бодувањето за апликантите и ќе поднесе препорака за одобрение до раководството на УНДП и Одборот на партнери.

1. ***Фаза 3 - потврдување на финалното рангирање***

Во текот на третата фаза од оценувањето, Одборот на партнери ќе го потврди финалното рангирање и ќе донесе конечна одлука за предложените партнерски општини. Одборот на партнери е составен од претставници од Делегацијата на ЕУ во Северна Македонија, УНДП Северна Македонија, Министерството за локална самоуправа, Заедницата на единиците на локалната самоуправа на Република Северна Македонија - ЗЕЛС, претставник на Советодавната група и TACSO3 (како набљудувач).

# 4. ИЗВЕСТУВАЊЕ ЗА ОДЛУКАТА И ИЗБОРОТ НА ПАРТНЕРСКИ ОПШТИНИ ЗА ReLOaD2

Конечната листа на избрани партнерски општини ќе биде официјално објавена на интернет страницата на УНДП https://[www.mk.undp.org](http://www.mk.undp.org), 4 седмици по истек на рокот за поднесување апликации. Покрај тоа, на сите општини што се пријавиле ќе им се испрати известување по е-пошта.

# 5. ЛИСТА НА ПРИДРУЖНА ДОКУМЕНТАЦИЈА

Придружната документација треба да биде соодветно означена за попрецизно и полесно бодување. Секој документ треба да биде означен со бројот на конкретниот дел и прашања од формуларот за апликација (на пример: критериум 2.3 или критериум 3.1 итн.). За документ што е извор за потврдување за неколку критериуми, не е потребно да се приложат повеќе копии, туку само се назначат сите критериуми што важат за тој документ. Сите прилози треба да бидат подредени во согласност со редоследот на формуларот за апликација. Само одговорите што имаат соодветна придружна документација или извори на потврдување ќе бидат соодветно бодувани.

## Придружна документација за задолжителните критериуми

* Писмо на намери (Анекс 1) како потврда дека општината ќе ја усвои ЛОД методологијата, ќе ко-финансира проекти на ГОи со најмалку 20% од вкупниот износ на средства што се распределени во рамки на ReLOaD 2 и ќе објави најмалку еден самостоен јавен повик за ГОи. Писмото треба да има печат на општината и потпис од градоначалникот;
* Одлука од општинскиот совет за ко-финанисрање на проекти на ГОи во рамките на јавните повици организирани преку ReLOaD2 проектот. Доколку за времетраењето на јавниот повик за избор на општини не е предвидено да се одржи седница на општинскиот совет, одлуката може да биде доставена дополнително но не покасно од 30 мај 2021.

## Придружна документација за критериумите за бодување

* Копија од општински буџет за 2017, 2018, 2019 и 2020. Во дѝокументот неопходно е прецизно да се одбележат сите ставки што се однесуваат на распределба на средства на ГОи (означени или подвлечени со одредена боја);
* Копија од објави на јавни повици за ГОи спроведени во 2017, 2018, 2019 и 2020;
* Копија од Одлуките за финансирање проекти на ГОи за сите јавни повици објавени од општината во 2017, 2018, 2019 и 2020 и/или
* Копија од Одлуките за директно финансирање (доколку е применливо);
* Копија од евиденција или друг доказ (Word документ, Excel табела, итн.) за број на регистрирани ГОи на територијата на општината со нивни податоци за контакт и по можност и областа на нивната основна дејност;
* Список на најактивни и најистакнати ГОи (вклучително и младински) во вашата општина во однос на број и големина на спроведени проекти. Ако постои можност, наведете ги младинските ГОи одделно.;
* Копија од Меморандум за разбирање/соработка, договор и/или други слични документи каде што се дефинира соработката со ГОи, вклучително и обезбедување на услуги за време на Ковид-19;
* Копија од Стратегија за развој и/или интегриран и инклузивен развоен план (во електронски формат);
* Документ што потврдува учество на ГОи во развојот на стратегијата/планот (Одлука за назначување на членови на работни групи, во кои се застапени и ГОи, извадок од методологијата за развој на стратегијата, записник на работните групи, јавни дебати, итн.)
* Копија од Стратегија за млади/Младинска политика (во електронски формат);
* Текстот на јавен повик/-ици со укажани области/приоритети за финансирање проекти на младински организации;
* Копија од Одлуката за назначување младински координатор, или друг документ што потврдува делегирање задачи/одговорности на административниот кадар за младите;
* Копија од Одлуката или друг акт каде што се дефинираат начините за финансирање на проекти на ГОи;
* Други релевантни документи

**Белешка:** Освен обезбедената документација, приложете и други документи што сметате дека се во поддршка на вашата апликација.

1. ЛОД методологијата претставува група документи и алатки за финансирање на проекти на ГОи од општинските буџети и има за цел да го насочи општинското трошење кон приоритетните потреби на општината. Тоа се заснова на најдобрите практики на Европската Унија, преку конкурентен приод заснован на проект при распределбата на јавни средства за ГОи. Методологијата е корисна алатка за локалните власти да ја унапредуваат локалната демократија преку транспарентност и инклузивност во носењето одлуки. ЛОД методологијата е дел од пакетот за апликација. [↑](#footnote-ref-1)